Berlingske Tidende, 1781-07-30
London, den 17de Julii. Den 13de huj. ankom her en Brevsæk fra Nye=Pork. Paketbaaden, som bragte samme, er afseylet fra bemeldte Stad den 14de Junii og har bragt med sig til Hoffet adskillige Depecher, som iblandt andet melde, at Lord Cornvallis, efterat han den 3die Junii var ankommen til Virginien, har fundet sig i Stand til at agere fælleds med General Arnold; at de Amerikanske Generaler Green og Wayne have foreenet sig ved James=Floden med Marquis de la Fayette; og at den Kongel. Armee ved et anseeligt Korps Tropper, som var sendt fra Nye=Uork under Lord Lincolus Commando, og ved nok et andet, som var 3000 Mand stærk, og kom fra Jrland under Krigskibet Warwichs Bedækning, er bleven forstærket; saa at denne Kongel. Armee for nærværende bestaaer af 7000 Mand regulaire Tropper, og er nu i Begreb med at udføre sine Foretagender imod den Amerikanske Armee. - General Clinton har og tilsendt Hoffet nogle opfangne Breve, som General Washington, Marquis de la Fayette og General Sullivan have skrevet til hverandre. Af disse Breve seer man, at deres Tropper ere slet forsynede med Vaaben, Munition og andre Fornødenheder; at Kongressen og adskillige Provindser paa det indstændigste er bleven ansøgt om at føye Anstalter, til, at deres Tropper kunde faae Kraft og Virksomhed; men at samme ikke synes meget tilbøyelige dertil; at Græv Rochambeau og General Washington have haft i Sinde at overrumple Nyeork, saasom denne Stads Besætning ved adskillige Detachementer er bleven meget svækket; men at de desamgaaende ikke ere komne til nogen endelig Beslutning; og at de heller, som man troer vil vende sig til Virginien for at understøtte Hr. de la Fayette &c. - J øvrigt lader det til, efter en Skrivelse fra Commandeuren over den Franske Escadre, Hr. von Barras, til den Franske Minister ved Kongressen, Ridder de la Lucerne, af 27de Mai, at denne Escadre har viller gaae fra Rodeisland til Boston, for at indtage de 500 Mand, som denne Stad er pligtig at levere til Mandskabets Completering paa de Kongel. Skibe, og ved sin Ankomst sammestæds at give Hr. von Grasse Underretning om Sagernes Tilstand i Virginien &c. Den Engelske Escadre vil da og ikke efterlade at passe paa den Franskes Bevægelser. Statsfangen de la Motte, som formedelst en for Staten farlig Brevvexling med det Franske Ministerio sad i Fængsel, er nu af Retten erklæret skyldig i Landsforræderie og dømt til Døde ved følgende Dom: Den Dom, som Loven har foranstaltet for dig, og som Retten derfore har afsagt, er, at du Francois Henryde la Motte skal trækkes paa en Sluffe til Retterpladsen og det ophænges efter din Hals, dog ikke til du er død, men du skal levende nedskiæres, dine Jndvolde udtages og brændes for dine Øyne, dit Hoved afhugges og din Krop parteres: med Hoved og Krop maae Kongen føye hvad Anstalter han behager. Herren være din Siæl naadig. - Der arbeydes endnu bestandig med al Jver paa at forsyne de Skibe med Levnetsmidler, hvoraf vores store Flode skal bestaae, og som med det første skal gaae til Seyls under Admiral DarbysCommando, der skal have Admiralerne Digby og Ross under sig. - Man forsikrer, at et Forliig med Holland under den Russiske Keiserindes Megling er i Værk. - Senere Efterretninger fra Nyeyork melde, at den største Deel af de Amerikanske Tropper, som udgjøre en Deel af Hr. de la Fayettes Korps, have gjort Opstand, og at denne General har i største Hast flygtet for den Kongel. Armee, som muntert forfølger ham; at forskiellige Kongres=Medlemmer have forladt denne Forsamling, og at General Washington har erklæret, at ville nedlegge sin Post. Alle disse og andre lige Omstændigheder, giøre det meget sandsynligt, at Amerikanerne snart ville for ligge sig med Engeland, og igjen erkiende deres retmæssige Souverains og det Brittiske Parlements Overherredømme.